amanoisuno/poetBack huggingface dataset:
和禦制遊慈恩寺 慈恩寺沙門 
皇風扇祇樹，至德茂禪林。仙華曜日彩，神幡曳遠陰。綺殿籠霞影，飛閣出雲心。細草希慈澤，恩光重更深。
贈賈松先輩 水心寺僧 
嵯峨山上石，歲歲色長新。若使盡成寶，誰為知己人。
古梅 無名釋 
火虐風饕水漬根，霜皴雪皺古苔痕。東風未肯隨寒暑，又蘖清香與返魂。
月 南唐失名僧 
徐徐東海出，漸漸上天衢。此夜一輪滿，清光何處無。
武肅王有旨，石橋設齋會，進一詩，共六首 吳越僧 
南有天臺事可尊，孕靈含秀獨超群。重重曲澗侵危石，當知此界非凡界，一道幽奇各自分。仙源佛窟有天臺，今古嘉名遍九垓。石磴嵌空神匠出，一等翹誠依此處，自然靈貺作梯媒。智泉福海莫能逾，親自王恩運睿謨。感現盡冥心境界，勝妙重重惟禱祝，永資軍庶息災虞。淩晨迎請倍精誠，親散鮮花異處清。羅漢攀枝呈梵相，都為王心標意切，滿空盈月瑞分明。幡花寶蓋滿青川，祈禱迎來聖半千。莫道勝緣無影響，何必更尋兜率去，重重靈應事昭然。登雲步嶺涉煙程，好景隨心次第生。聖者已符祥瑞事，願滿事圓歸去路，便風相送片帆輕。
題戶詩 唐末僧 
枕有思鄉淚，門無問疾人。塵埋床下履，風動架頭巾。
句 神迥 
鴉鳴東牖曙，草秀南湖春。
句 可隆 
萬般思後行，一失廢前功。
句 爾鳥 
鯨目光燒半海紅，鼇頭浪蹙掀天白。
句 元礎 
寺隔殘潮去。采藥過泉聲。林塘秋半宿，風雨夜深來。
句 悟清 
鳥歸花影動，魚沒浪痕圓。
句 契盈 
三千裏外一條水，十二時中兩度潮。
句 淡然 
到處自鑿井，不能飲常流。
句 庭實 
吟中雙鬢白，笑裏一生貧。
句 知業 
接岸橋通何處路，倚欄人是阿誰家。
句 雲容 
木末上明星。
句 玄幽 
三萬蓮經三十春，半生不蹋院門塵。
句 志定 
惟有樽前今夜月，當時曾照墮樓人。梧桐葉老蟬聲死，一夜洞庭波上風。
句 靈准 
晴看漢水廣，秋覺峴山高。
句 荊州僧 
犬熟護鄰房。